จริงๆ ไม่ได้มีเหตุผลอะไรเลยค่ะ แค่เดินผ่านร้าน Danish Bar แล้วนึกขึ้นได้ว่าเคยเห็นโปรฯ ซื้อ 1 ฟรี 1 จาก Galaxy gift ก็เลยขอจัดมาสักหน่อย ...ร้านตั้งอยู่ชั้น 3 โซนร้านอาหารค่ะ หาไม่ยากเลย สังเกตป้ายแดงๆ เข้าไว้ค่ะ 

ในแอพ Galaxy เขียนไว้ว่าให้เลือกขนมที่ราคาเท่ากัน หรือแถมอันที่ราคาต่ำกว่า แต่น้องพนักงานบอกว่าแถมแค่ขนมไส้เดียวกันเท่านั้น เราก็เลยเลือกไส้แมคคาเดเมียมาค่ะ ...หลังจากเลือกแล้ว น้องพนักงานนำเดนิชบาร์ไปอุ่นให้ ชำระเงิน แล้วจัดมาโซ้ยได้เลยค่ะ ...ด้านหลังร้านจะมีพื้นที่ให้นั่งกินด้วยนะคะ

แอบชอบห่อกระดาษของที่นี่ สั่งสองชิ้นก็ห่อแยกชิ้นกันมาเลย และมีรอยปรุให้ฉีกออกมาเพื่อให้ถือและกินได้สะดวกด้วย ...ส่วนเดนิชบาร์ที่สั่งมากรอบนอก นุ่มใน และมีแม็คคาเดเมียอยู่เป็นระยะค่ะ ที่ชอบคือหอมเนยมากๆ ต้องกินตอนร้อนๆ เท่านั้นค่ะ เพราะพอเย็นแล้วจะเหนียวๆ ไม่อร่อยค่ะ

โดยรวมถือว่าอร่อยถูกใจ แต่ติดตรงที่ว่าราคาแรงไปนิดค่ะ